Ιωάννης Αγγελικούσης

Ο Ιωάννης Αγγελικούσης (Λονδίνο, 16 Νοεμβρίου 1948 - Αθήνα, 10 Απριλίου 2021) ήταν Έλληνας εφοπλιστής και ιδιοκτήτης της "Angelicoussis Shipping Group", ιδρυθείσα από τον πατέρα του, Αντώνη Αγγελικούση. Ήταν ο κορυφαίος, ελληνικής καταγωγής, εφοπλιστής για το 2017, σύμφωνα με την "Lloyd's List"."Lloyd's List One Hundred"   Maritime Intelligence. Ανακτήθηκε στις 6 Μαρτίου 2019. Ήταν γιος του Αντώνη Αγγελικούση και της Μαρίας Παπαλιού. Ξεκίνησε να εργάζεται στην εταιρεία του πατέρα του το 1973."Anthony J. Angelicoussis"   Greek shipping hall of fame. Ανακτήθηκε στις 6 Μαρτίου του 2019 Αδελφή του ήταν η Άννα Αγγελικούση, η οποία αποτελεί μια από τις ισχυρές γυναίκες της ελληνικής εφοπλιστικής κοινότητας.

Απεβίωσε σε ηλικία 73 ετών στις 10 Απριλίου του 2021.

Επαγγελματική σταδιοδρομία

Ο Ιωάννης Αγγελικούσης εισήλθε στην εταιρεία του πατέρα του το 1973. Ανέλαβε Πρόεδρος και Διευθύνων Σύμβουλος της Angelicoussis Shipping Group το 1989, μετά τον θάνατο του πατέρα του Αντώνη Αγγελικούση.

Το 1992 ίδρυσε την Kristen Navigation (μετονομάστηκε σε Maran Tankers Management το 2009), η οποία ανέλαβε το κομμάτι των tankers, ενώ το επόμενο έτος προχώρησε στις πρώτες παραγγελίες 5 πλοίων capesizes, χύδην φορτίου, από τα ναυπηγεία Hyundai Heavy Industries.> Εκείνη την εποχή ήταν τα μεγαλύτερα πλοία του είδους που είχε παραγγείλει ποτέ Έλληνας εφοπλιστής. Το 2000 αποφάσισε να επεκτείνει τον τομέα των tankers, με νέες παραγγελίες πλοίων Aframaxes, Suezmaxes και VLCCs.

Το 2000 η αδελφή του, Άννα, αποχώρησε και ίδρυσε τον δικό της εφοπλιστικό όμιλο (Pantheon Tankers, Alpha Bulkers, Alpha Gas.) ενώ το 2001 ο Γιάννης Αγγελικούσης απέκτησε το σύνολο των μετοχών της εταιρείας.

Τον Σεπτέμβριο 2003 προχώρησε στην αγορά του πρώτου του πλοίου μεταφοράς LNG, του Maran Gas Asclepius, ιδρύοντας παράλληλα την θυγατρική Maran Gas Maritime που ασχολείται με τον τομέα των υγραεριοφόρων. Το 2005 η Marin Gas προχώρησε και στην πρώτη παραγγελία για πλοίο LPG.

Πλέον, ο όμιλος "Angelicoussis Shipping Group" συμπεριλαμβάνει, μεταξύ άλλων, τις εταιρίες "Maran Dry Management Inc.", "Maran Gas Maritime" και "Maran Tankers Management"."15 most influential Greek ship owners"   GrReporter. Ανακτήθηκε στις 7 Μαρτίου του 2019. Περιλαμβάνει επίσης τις θυγατρικές MARAN SHIP SUPPLIES PTE LTD,  FRIENDLY MARITIME SERVICES INC, MARAN ASIA PTE LTD. και MARAN (UK) LIMITED.

Ο Ιωάννης Αγγελικούσης έκανε συχνές εμφανίσεις στην "Lloyd's List", ενώ συγκαταλεγόταν στους κορυφαίους του χώρου της παγκόσμιας ναυτιλίας. Υπήρξε 5ος το 2015 και 4ος το 2014 στον κόσμο, στον κατάλογο της Lloyd's για τους 100 ανθρώπους με την μεγαλύτερη επιρροή στην ναυτιλία."One Hundred Most Influential People in the Shipping Industry. Edition 6"  Lloyd's List.

Επί των ημερών του, η Angelicoussis Shipping Group έγινε ο ελληνόκτητος όμιλος με τον μεγαλύτερο στόλο σε αριθμό πλοίων και χωρητικότητα. Μέχρι το 2020, ο όμιλος είχε επισήμως 139 πλοία και άλλα  14 πλοία υπό παραγγελία.

Τον Μάρτιο 2015, ο Αγγελικούσης είχε καθαρή αξία 2,4 δισεκατομμυρίων δολαρίων, σύμφωνα με την Bloomberg.Metcalf, Tom (9 March 2015). "Billionaire Greek Ship Owners Surface While Home Economy Sinks" Bloomberg. Εκτός από την κατοχή του μεγαλύτερου ελληνόκτητου στόλου, ο Αγγελικούσης ήλεγχε τον μεγαλύτερο στόλο που φέρει ελληνική σημαία.Whittaker, Gillian (Summer 2014). "Leave it to the Professionals". tw+.

Υπήρξε μέλος του διοικητικού συμβουλίου της Ένωσης Ελλήνων Εφοπλιστών για αρκετές θητείες.

 Βραβεία και διακρίσεις 

O Ιωάννης Αγγελικούσης εμφανιζόταν κάθε χρόνο στην λίστα του Lloyd's με τους 100 ανθρώπους με την μεγαλύτερη επιρροή στην ναυτιλιακή βιομηχανία. Το 2010 ήταν στην 6η θέση6. John Angelicoussis, Shipowner, Angelicoussis Shipping Group Lloyd's List., το 2011 στην 9η9. John Angelicoussis, principal, Angelicoussis Shipping Group Lloyd's List., το 2012 στην 4η θέση4. John Angelicoussis, Angelicoussis Shipping Group Lloyd's List., το 2013 στην 5η θέση5. John Angelicoussis, Angelicoussis Shipping Group Lloyd's List., το 2014 στην 4η4. John Angelicoussis, Angelicoussis Shipping Group Lloyd's List., το 2015 στην 5η5. John Angelicoussis, Angelicoussis Shipping Group Lloyd's List., το 2016 στην 7η7. John Angelicoussis, Angelicoussis Shipping Group Lloyd's List., το 2017 στην 8η08 John Angelicoussis, Angelicoussis Shipping Group Lloyd's List., το 2018 στην 6η06 John Angelicoussis, Angelicoussis Shipping Group Lloyd's List. και το 2019 στην 7η.07 John Angelicoussis, Angelicoussis Shipping Group Lloyd's List.

Προσωπική ζωή

Ήταν παντρεμένος με την Ελισάβετ Αγγελικούση. Η μοναχοκόρη τους, Μαρία Αγγελικούση, σπούδασε ιατρική και εργάζεται για την "Angelicoussis Group" από το 2009 ενώ συμμετέχει στην λήψη όλων των σημαντικών επενδυτικών αποφάσεων και στις καθημερινές εργασίες των τριών εταιρειών διαχείρισης.Whittaker, Gillian (12 April 2013). "Angelicoussis bags good deal for VLCC" Tradewinds. Τον Δεκέμβριο 2015, της απονεμήθηκε το "Βραβείο Ελληνικής Ναυτιλίας Επόμενης Γενιάς""Greek Shipping Awards 2015" Lloyd's List. της Lloyd's List για "την επιτυχή αντιμετώπιση της πρόκλησης της διαχείρισης μιας από τις μεγαλύτερες και πιο σεβαστές οικογενειακές ναυτιλιακές ομάδες στον κόσμο". Αποφοίτησε από το Πανεπιστήμιο του Κέιμπριτζ και εργάστηκε ως νοσοκομειακή γιατρός στο Ηνωμένο Βασίλειο, πριν από την είσοδό της στην "Angelicoussis Shipping Group" το 2009."Greek Shipping Awards 2015". Lloyd's List Shipping Monthly Magazine Greece. December 2015.

 Παραπομπές 

Κατηγορία:Έλληνες εφοπλιστές